
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8
Poslovni broj: Pp-5871/2026


REPUBLIKA HRVATSKA


Općinski prekršajni sud u Zagrebu, po sutkinji Mireli Prstec Batarelo, uz sudjelovanje zapisničarke Biljane Maljković, u prekršajnom predmetu protiv okr. Milorada Dobrilovića, povodom optužnog prijedloga MUP PU Zagrebačke III PP Zagreb, klasa: 211-07/26-5/9460, ur. broj: 511-19-29-26-1 od 16. travnja 2026. godine, zbog prekršajnog djela iz odredbe čl. 14. Zakona o prekršajima protiv javnog reda i mira ("Narodne novine" br. 5/90, 30/90, 47/90,  29/94, 114/22), na temelju odredbe čl. 230. Prekršajnog zakona ("Narodne novine" br. 107/07, 39/13, 157/13, 110/15, 70/17,118/18, 114/22), dana 30. travnja 2026. godine,  izdaje

p r e k r š a j n i    n a l o g
 
Okrivljenik Milorad Dobrilović, sin Rajka i Mirjane, rođ. 11. rujna 1969. u Zagrebu, OIB 64569403181, državljanin RH, sa stanom u Zagrebu, Aleja Blaža Jurišića 23, prekršajno kažnjavan, 
k r i v      j e

	I/ što je dana 12. travnja 2026. godine u 05:02 sati u Zagrebu, Aleja Blaža Jurišića 23, iz svog stana u pet navrata iznosi plastične posude (lavore) punih fekalija i iste baca  na travnatu površinu ispred ulaza u zgradu, uslijed čega se širio intenzivan smrad,
	dakle, što je na javnom mjestu omalovažavao moralne osjećaje građana,
čime je počinilo prekršajno djelo iz članka 14. Zakona o prekršajima protiv javnog reda i mira,
pa mu se temeljem cit. odredbe 
izriče

                            novčana kazna u iznosu od 200,00  (dvjesto) eura, 

II/ Temeljem čl. 33. st.11. Prekršajnog zakona  okrivljenik je obvezan platiti novčanu kaznu u korist Državnog proračuna i to u roku od 1 (jedan) mjesec po pravomoćnosti prekršajnog naloga, a u protivnom postupit će se prema odredbi čl. 34. Prekršajnog zakona.
Okrivljenik se upozorava da ukoliko u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cjelini uplaćena. 
III/ Temeljem čl. 139. st. 3. u vezi s čl. 138. st. 2. i 3. Prekršajnog zakona okrivljenik  obvezan naknaditi trošak prekršajnog postupka u paušalnom iznosu od 10,00  (deset) eura u korist Državnog proračuna i to u roku od 1 (jedan) mjesec po pravomoćnosti prekršajnog naloga, a u protivnom troškovi će se naplatiti prisilno, temeljem čl. 152. st. 4. i 11. Prekršajnog zakona.
IV/ Okrivljenik novčanu kaznu i troškove postupka plaća putem priloženih uplatnica.
O b r a z l o ž e n j e

1. MUP PU Zagrebačke III PP Zagreb, klasa: 211-07/26-5/9460, ur. broj: 511-19-29-26-1 od 16. travnja 2026. godine, podnijela je optužni prijedlog protiv okrivljenika zbog prekršajnog djela činjenično i pravno opisanog u izreci ovog prekršajnog naloga. 
2. Razmotrivši optužni prijedlog Sud je utvrdio da su se stekli uvjeti iz čl. 230. Prekršajnog zakona za izdavanje prekršajnog naloga, jer je optužni prijedlog podnio ovlašteni tužitelj, a isti je utemeljen na obavljenom nadzoru ovlaštene osobe tužitelja, koja je o tome sačinila zapisnike o ispitivanju osumnjičenika i zapisnike o ispitivanju svjedoka. Ocijenivši činjenično stanje dovoljno utvrđenim i bez ispitivanja okrivljenika i provođenja glavne rasprave, sud je utvrdio da su okrivljenici počinili prekršaj koji im se stavlja na teret, slijedom čega je odlučio kao u izreci.
3. Prilikom odmjere novčane kazne Sud je vodio računa o stupnju krivnje, opasnosti djela i svrsi kažnjavanja.  
4. Zbog navedenog, izrečene novčane kazne za počinjeni prekršaj, Sud smatra primjerenim, te da će se njihovim izricanjem postići svrha kažnjavanja i da će one dovoljno utjecati na okrivljenika da se ubuduće klone ovakvih i sličnih djela, kao i na svijest građana o povredi javnog poretka, društvene discipline i drugih društvenih vrijednosti, te pravednosti kažnjavanja njihovih počinitelja.
5. Odluka o troškovima prekršajnog postupka donijeta je na temelju cit. odredbi, s tim da je trošak postupka određen u paušalnom iznosu, koji se smatra primjerenim s obzirom na trajanje i složenost postupka. 

U Zagrebu, 30. travnja 2026.

  Zapisničarka						                      Sutkinja

Biljana Maljković						            Mirela Prstec Batarelo 

Uputa o pravnom lijeku:
Protiv ovog prekršajnog naloga okrivljenici i osobe iz čl. 192. st. 2. Prekršajnog zakona imaju pravo podnijeti prigovor Općinskom prekršajnom sudu u Zagrebu, Avenija Dubrovnik 8, u roku od 8 dana od dana njegovog primitka. Prigovor se podnosi u dva istovjetna primjerka. 
U prekršajnom postupku koji se vodi po prigovoru na prekršajni nalog zbog poricanja prekršaja sud nije vezan zabranom iz čl. 202. st. 4. Prekršajnog zakona (zabrana izmjene presude na štetu okrivljenika).

Dostavna naredba:
1. Okr. Milorad Dobrilović, Zagreb, Aleja Blaža Jurišića 23, 
2. tužitelj, MUP, PUZ, III PP Zagreb, 
3. [bookmark: _GoBack]pismohrana-ovdje.

